Kultura Maribor

Luftamo: 3rd PLANET
2022-09-17 20:30 - 22:30 (Europe/Paris) | Mc pekarna
Močna želja po ustvarjanju je združila 4 posameznike, vsakega s svojim stilom igranja. Vokalist in kitarist je Rok Purg, glavni kitarist in back vokalist je Alan Kresnik, na basu igra Domen Škrlec in Teo Kotnik na bobnih.
V poplavi pop in pop rock pesmi želijo pripeljati nazaj alternativni / indie stil igranja. So oboževalci analognega zvoka in hitrega ritma. Navdihujejo jih pesmi bendov The Black Keys, Black Pistol Fire in Blue Stone.
Pričetek koncerta je ob 20.30 uri, vstop je prost.

Povezava do originalnega članka

Kako smo prišli do sem?
2022-09-17 20:00 | Intimni oder GT22
»Koliko smrti je potrebnih, da lahko živimo?«
Gregor Zorc in Matej Recer, dva izjemna pripovedovalca zgodb, nas igrivo potisneta v vrtinec različnih časovnih obdobij, osebnih zgodovin, zgodb svojih staršev, znancev in neznancev. Intimno pripoved naslonita na grozote druge svetovne vojne, ki se bijejo z mirno podgorjansko domačnostjo, strategije preživetja v Jugoslaviji s svetovljanskostjo globalnega kapitalizma, vaška solidarnost z urbanim nezaupanjem, življenje s smrtjo. Koliko razočaranj potrebujemo za pravo ljubezen; koliko strahu, da zberemo pogum za soočenje z neznanim; koliko sovraštva moramo premagati, da začnemo spravo; kolikokrat nam mora spodleteti, da najdemo svoj potencial; koliko izgube moramo preživeti, da smo srečni; kolikokrat moramo oditi, da prispemo; in koliko smrti je potrebnih, da lahko živimo?
Sodobna barda nas brezkompromisno soočata s kulturnimi razlikami, drugačnimi časi, a istimi prostori. S prevračanjem družbenih kontekstov preko individualnih zgodb gradita vpogled v bistvo človeškosti. Avtorja tako bolj kot o sebi govorita o nas. Njuno vprašanje »Kako smo prišli do sem?« hkrati že ponuja odgovor: »Naprej gremo lahko samo skupaj!«

Nagrade in festivali

Festival Prestopi, Maribor, Slovenija, 2021
Ustvarjalni center Krušče, Krušče, Slovenija, 2021
Festival Drugajanje, Maribor, Slovenija, 2021

Video

Na sporedu

17. SEP @20:00
Intimni oder GT22
Nakup

18. SEP @20:00
Intimni oder GT22
Nakup

Pretekle predstave

•04. december 2020 / Intimni oder GT22 (zaključna vaja brez publike)
•11. junij 2021 / Intimni oder GT22
•12. junij 2021 / Intimni oder GT22
•12. avgust 2021 / Vojašniški trg 6
•13. avgust 2021 / Vojašniški trg 6
•14. avgust 2021 / Vojašniški trg 6
•17. september 2021 / Festival Krušče
•22. november 2021 / II. gimnazija Maribor, festival Drugajanje
•27. november 2021 / Intimni oder GT22
•28. november 2021 / Intimni oder GT22
•04. december 2021 / Intimni oder GT22
•05. december 2021 / Intimni oder GT22
•13. marec 2022 / Gledališče Glej, Ljubljana
•29. marec 2022 / Platforma Trigger, Sodni stolp, Maribor
•03. april 2022 / Prešernovo gledališče Kranj

Povezava do originalnega članka

Gadjiev
2022-09-17 19:30 | Dvorana Union, Maribor
Festival Maribor 2022

Kyle Gann: Spev za varstvo Zemlje
Frédéric Chopin: Preludij v cis-molu, op. 45
Frédéric Chopin: Barkarola v Fis-duru, op. 60
Frédéric Chopin: Poloneza-fantazija v As-duru, op. 61
***
Robert Schumann: Fantazija v C-duru, op. 17

Vstopnice: 15 € / upokojenci 12 € / študenti, invalidi 7,50 €.
Vstopnice s popustom je možno kupiti le v Informacijski pisarni Narodnega doma Maribor in največ uro pred koncertom na prizorišču koncerta.

Povezava do originalnega članka

Mariborska praln'ca 6
2022-09-17 18:00 - 2022-09-18 15:00 | Festivalna dvorana Lent 13 Loška ulica Maribor, Upravna enota Maribor, 2000 Slovenia
MARIBORSKA PRALN’CA, VOL.06 – AS HARD AS IT GETS – MARIO RANIERI B-DAY BASH
| hardtechno – schranz & Hardstyle – Hardcore 2 dance floor launderette + techno pre-wash DJ contest session + after 2 dancefloor party |
Date: Saturday, 17. September 2022
Location: Festivalna dvorana Lent
Time: 18.00 – 12.00
Age limit: 16+

Hardtechno launderete artists @ Dvorana Lent @ 22.00 @ 1. dancefloor
MARIO RANIERI | ** B-Day Bash ** | Schubfaktor, Defqon.1, Monegros, Mayday | www.marioranieri.at | www.facebook.com/marioranieri | www.instagram.com/djmarioranieri | AT
FRANK KVITTA vs. VIPER XXL | GER
WILDPITCHER | Nomercy Hardtechno, Schubfaktor, Bonehead Rec. | AT
GIGI | FoS, Hardtechno praln’ca | SI
MAJKL M aka. MJKŁM | FoS, Hardtechno is my Religion, Mjaw Mjaw pioneer | SI
DOMNQ vs. DMB aka D MAYK B | SI

Slovenia goes Hardcore artists @ Dvorana Lent @ 22.00 @ 2. dancefloor
HARDCORE MASTERZ VIENNA | AT
KLAUT-G | AT
PAYMON | FoS, Slovenia goes Hardcore | SI
NOIZEPHASER | ** B-Day Bash ** | FoS | CR
EXEQTOR | Hardstyle session | CR
PEKYX | Hardstyle session | SI

After party @ Melje @ 06:00 @ 1. house dancefloor
PLAZ | FoS | SI
MARC D’VIRUS | SI
After party @ Melje @ 06:00 @ 2. autobus dancefloor
D-PITCH | Span | SI
IVANA LUGA | Span | SI

Techno pre-gathering DJ contest @ Eksperiment bar @ 18:00
2 WINNERS OF THE CONTEST
More info on the link HERE

TICKETS:
Super early bird ticket: 13€ : SOLD OUT
Early bird ticket: SOLD OUT
Regular presale ticket: 21€
At the door: 27€
DJ contest pre-gathering donation: 3€
After party: 6€
= VIP ticket package: 120€ (table for 4 + boat (vodka and 6x energy drink) = (limited number of packages)
* to get ticket without handling fee, you can transfer the fee directly. For all info write an e-mail on factory.of.sounds@gmail.com
** to get a ticket in physical form, which you can keep for memory, you can collect it personally or via post. For all info write an e-mail on factory.of.sounds@gmail.com

Festival fotografije Maribor
2022-09-17 17:00 - 2022-09-30 17:00 | Maribor
Razstave

Miroslav Arbutina – Odkrivanje pozabljenega, Fotogalerija STOLP, Židovska ulica 6, Maribor
Tihomir Pinter – Umetniki v ateljejih, galerija DLUM, Židovska ulica 10, Maribor
Klavdija Žitnik, Ženska – moč v senzibilnosti, galerija Media Nox, Židovska ulica 12, Maribor
Janez Korošin – Nostalgija, Fotografski muzej Maribor, Koroška cesta 19, Maribor
Andrej Furlan – פ – tu, Sinagoga, Židovska ulica 4, Maribor
Slavica Isovska – Tupljak, Vodni stolp, Usnjarska ulica 10, Maribor
Cveto Zlate – Nič se razblinja v nič, likovno razstavišče UKM, Gospejna ulica 10, Maribor
Anja Papuga – Origins, razstavišče avla UKM, Gospejna ulica 10, Maribor
Uroš Črnko – V začetku je bila Beseda in Beseda je bila pri Bogu in Beseda je bila Bog, razstavišče Karlinia, Pobreška cesta 20, 2000 Maribor
Gerhard Angleitner – Južna Tirolska 2018, Knjižnica Nova vas, Cesta proletarskih brigad 61a, 2000 Maribor
Skupniska razstava – Jaz Labod 3.del, BlackBoxGT22, Glavni trg 22, Maribor
Branimir Ritonja – Beneške poti, ED2RD, Gosposka ulica 34, Maribor
Skupinska razstava članov kolektiva temnice Mišnica – Mnogoternost, GT22, Glavni trg 22, Maribor
Skupinska razstava mlade slovenske analogne fotografije – Poganjki, galerija RRRudolf, Vojašniška ulica 12, Maribor
Rudi Uran – Levitacija za dve baladi, razstavišče IZUM, Prešernova ulica 17, Maribor
Mihael Brunčko – Ujeta tišina, Tota trafika (Trafika v mestnem parku), Ulica heroja Staneta 3 , Maribor
Miha Kacafura – Onkraj sedanjosti – se zavedamo časa, ki prihaja?,
razstavišče Bastija mariborskega gradu, Grajska ulica 2, Maribor
Branko Koniček – Medsvetovi, Ulična galerija fotokluba Maribor, Židovska ulica 6, Maribor
Ivo Usar – Mongolija 1979, Knjižnica Kamnica, Vrbanska cesta 97, 2351 Kamnica
Barbara Kukovec + Andrej Firm – Pionir, Ulična galerija Židovska, Židovska
ulica 2b, Maribor

Spremljajoči program

petek 2.9.-nedelja 4.9. 2022
Delavnica črno-bele analogne fotografije: Ema Širec in Gregor Salobir GT 22.
nedelja, 18.9.2022 ob 9:30 uri, Atelje fotokluba maribor, Splavarski prehod 3,
Miroslav Arbutina, predavanje alternativni fotografski procesi, gumbihromat printa, polikromatskom gumom fotografijom, gumioil print, cianotipija…
Četrtek 22.9.2022 od 14. do 18. ure, Fotografski muzej Maribor
Predstavitev fotografske opreme NIKON, FUJI in SIGMA.
Opremo bo mogoče tudi preizkusiti na delavnici portretne fotografije, ki bo potekala vzporedno s predstavitvijio.Pokrovitelji prireditve: Nikon, Fuji in Sigma.
Predavanje Aleksa KusaFotografski muzej Maribor, Koroška cesta 18, v četrtek 22.9.2022 ob 17 uri,
»Od A do Z nastavitev Nikon Z sistema za popolni nadzor in maksimalne rezultate«Pokrovitelj predavanja je NIKON.
Organizator prireditve je Fotoklub Maribor v sodelovanju s Fotografskim muzejem Maribor in Nikon Slovenija.
Delavnica portretne fotografije,Fotografski muzej Maribor, Koroška cesta 19, v četrtek 22.9.2022 od 15 do 17 ure.
Delavnica bo potekala v improviziranem studiju, ki bo postavljen v razstavišču muzeja in dvorišču na Koroški c. 19.
Seznanili se boste z načinom priprave modela na fotografiranje, tehnične podrobnosti studijske fotografije, modeliranje studijskih luči, odbojnikov. Zakonitosti ambientalne svetlobe, uporaba odbojnikov v naravi. Uporaba bliskavice za dodatno osvetlitev modela… skratka vse kar morate vedeti pri fotografiranju modela.Delavnica je brezplačna. Vodi: Miha Kacafura
Organizator prireditve je Fotoklub Maribor v sodelovanju s Fotografskim muzejem Maribor. Pokrovitelji prireditve: Nikon, Fuji in Sigma.

Partnerji

Sinagoga Maribor, Društvo likovnih umetnikov Maribor, Mladinski kulturni center Maribor, GT22, Fotografski muzej Maribor, Pokrajinski muzej Maribor, Knjižnica Maribor, Univerza v Mariboru, Univerzitetna knjižnica Maribor, JSKD – območna enota Maribor, Društvo BlackLight, Društvo zgodovinskih trafik, Literarna hiša Maribor, Narodni dom Maribor, IZUM, NIKON Slovenija,

Organizator: Fotoklub Maribor, Židovska ulica 6, p.p. 1512 SI-2001 Maribor

PRAVLJIČNI DAN 2022
2022-09-17 11:00 - 18:00 | Pohorje / Cerkev sv. Bolfenka na Pohorju 39 Na slemenu Upravna enota Maribor, 2208 Slovenija
ZAKLADI DUHA
Sobota, 17. septembra, cerkev sv. Bolfenka na Mariborskem Pohorju

DRUŽINSKI PRAVLJIČNI POHOD PO ROZKINI POTI
Ob 11. uri
V spremstvu Hedvike Jenčič, gozdarske inženirke z Zavoda za gozdove Slovenije, OE Maribor, in ob pripovedovanju Zdenke Gajser, Lee Hedl, Agice Kovše ter Roberta Kerežija iz Mariborske knjižnice bomo potovali po Rozkini učni poti. Sprehod bomo pričeli in zaključili pred cerkvijo sv. Bolfenka.
Pot, ki bo predvidoma trajala 90 minut, je primerna za družine in starejše. Priporočamo pohodno obutev.

ZAKLADNICA SCHLOSSERJEVIH POHORSKIH PRIPOVEDK
Ob 15. uri
O Pohorskih pripovedkah kot jih je zapisal Paul Schlosser se bomo pogovarjali z urednikom knjige v slovenskem jeziku, Andrejem Guličem, in z Metko Damjan, gledališko lektorico. Dogodek bo glasbeno pospremil Marko Grobler.

PRAVLJIČNI POPOLDAN ZA ODRASLE
Ob 16.30
Pravljični dan bomo zaključili s tradicionalnim pripovedovalskim dogodkom za odrasle. Tokrat bomo povezali pohorsko pripovedno izročilo in sodobno literaturo. Prisluhnili bomo pripovedovanju pisatelja in dramatika Boruta Gombača, pisatelja in strokovnega sodelavca društva Rajzefiber Vida Kmetiča, pravljičark Mariborske knjižnice, Zdenke Gajser in Agice Kovše ter udeleženk delavnice pripovedovanja v okviru Univerze za tretje življenjsko obdobje Mariborske knjižnice pod mentorstvom Metke Damjan. Pravljično doživetje bo z glasbo dopolnil Marko Grobler.
Dogodki so del projekta literarnih prireditev, ki ga sofinancira Javna agencija za knjigo Republike Slovenije.

Vse prireditve so brezplačne. Cerkev sv. Bolfenka se nahaja le tri minute hoje od zg. postaje Pohorske vzpenjače.
Z dogodkom sledimo ciljem trajnostnega razvoja

Povezava do originalnega članka

Bumtastično
2022-09-17 11:00 | Velika dvorana SNG Maribor
Festival Maribor 2022

Hudomušna koncertna matineja za družine. (Za otroke, starejše od 5 let.)
V koprodukciji s SNG Maribor.

Povezava do originalnega članka

Gospod Zvezda 2+
2022-09-17 10:00 | Mala dvorana
Ludvik Středa in Pavel Polák / Obnovitev predstave iz leta 1993

Gospod Zvezda je prišel z neba. Na travniku je našel srebrnik in si v trgovini zanj kupil kolaček, dežnik in barvico. Za uro, na kateri je plesala prelepa plesalka, pa mu je zmanjkalo denarja. Srečal je pikapolonice in jim dal barvice, da so si na krila narisale pikice. Polžu, ki je izgubil hiško, je dal kolaček, da si je iz njega lahko naredil še lepše domovanje. Kos je želel imeti bela žametna krila. Dobil jih je … in še dežnik po vrhu, da se ne bi zmočila. Vsi so bili srečni, le gospod
Zvezda je kar naprej vzdihoval in mislil na plesalko z ure. Zaljubil se je vanjo in ni je mogel pozabiti. In prijatelji, ki niso več mogli poslušati njegovega vzdihovanja, so mu jo kupili. Za dobrega prijatelja bi kaj takega storili tudi vi, mar ne? Saj zato pa so prijatelji: da kaj lepega storimo zanje.

Nakup kart

Povezava do originalnega članka

MRFY + EET
2022-09-16 21:00 - 23:00 | Mc pekarna
O IZVAJALCIH
MRFY (indie/alternativni rock)
“Če lahko gre kaj narobe, bo narobe tudi šlo.”
To so slavne besede ameriškega inženirja Edwarda Aloysiusa Murphyja, po katerem si je ime nadela štiričlanska novomeška indie rock skupina MRFY. Skupina od leta 2013 deluje v Ljubljani in Novem mestu pod avtorsko taktirko in vokalnim izražanjem Gregorja Strasbergarja, suvanja nizkotonskih vibracij Lenarta Merlina, vudu elegance kicka, snera in hi-hata Roka Klobučarja ter harmoničnih izdihljajev šestih strun Tomaža Zupančiča.
Po EP-ju A Side of the Story in live albumu v sklopu oddaje Izštekani so jeseni 2018 izdali svoj prvi studijski album Story z večino do tedaj izdanih singlov. Letos mu je sledil med pandemijo posnet album Use, ki ga označuje slogovna eksperimentacija, katere rezultat je deset med seboj povsem različnih pesmi.
MRFY, ki spretno ustvarjajo na pol poti med mainstreamom in alternativo, so v zadnjih letih postali eni najvidejših predstavnikov slovenskega srednjega toka, svojega statusa pa ne podpirajo le z zvokom, ampak tudi s kakovostjo nastopov.
EET (alternativni rock)
Mariborska alt rock zasedba EET je do zdaj izdala dva albuma, One More (2014) in Karolina (2020). Junija letos je izšel njihov novi singl Brez mene.
EET so:
Gregor Reichenberg (kitara)
Andrej Grabar (bobni)
Dušan Stojanović (vokali, kitara)
Izidor Mandl (bas)

Dogodek poteka v okviru projekta POEZIJA V ŽIVI GLASBI, koncertnega cikla, ki združuje elemente žive glasbe in lirične umetnosti. Koncertne liste z dogodkov dopolnjujejo podnaslovljeni videoposnetki pesmi, dostopni na spletu. Gre za nov način posredovanja glasbe, ki liričnosti pesmi ne postavlja le za enakovredno live doživetju, ampak jo obravnava kot enega njegovih ključnih elementov. Rezultat tega pristopa je koncert kot zaokroženi, večdimenzionalni dogodek, ki je dostopen različnim skupinam poslušalcev.
Dejavnosti Društva IndiJanez podpirata Mestna občina Maribor in Urad Republike Slovenije za Mladino.

Povezava do originalnega članka

Samost 16+
2022-09-16 20:00 | OSMO/ZA, Zavod Delak
Marko Brecelj / Koprodukcija z Zavodom Delak

S predstavo Samost režiser Marko Čeh nadaljuje z razstavljanjem gledališke uprizoritve na posamezne dele. Samost je definirana skozi mehaniko in v prvo vrsto postavlja dvom v živega igralca. Ta dvom se kaže na dva načina: prvi je podan skozi zgodbo ter prevprašuje pomen življenja in smrti. Ob igralcu tako na odru predstavimo fizično podobo smrti in njen odnos do živega človeka. Drugi način pa postavlja živega igralca v odnos do mehanične strukture – predimenzionirane Rubikove
kocke. Prizori se v medsebojnem odnosu tako postavljajo v različne konstelacije in nam skozi premikanje podajajo zgodbo. Namesto klasičnega dramskega teksta bo v predstavi za predlogo uporabljena zadnja verzija albuma Cocktail Marka Breclja, ki bo gledalca popeljala po dobesednih podobah, ki se pojavljajo znotraj besedil.

Nakup kart

Povezava do originalnega članka

Delavnice na področju kulturnega turizma
2022-09-16 10:00 - 13:00 | Maribor center / Sodni stolp (Pristan 8, Maribor)
Delavnice na področju kulturnega turizma

Zavod za turizem Maribor in Urad za kulturo in mladino Mestne občine Maribor sta začrtala tesnejše sodelovanje med turizmom in kulturo v našem mestu s končnim ciljem skupnih povezovalnih, razvojnih in promocijskih akcij.
Za ta namen bomo v naslednjih dveh mesecih organizirali serijo delavnic, katerih rdeča nit so strateške smernice za razvoj in promocijo kulturnega turizma v Mariboru.
Gradimo mostove med kulturo in turizmom, za nas in za naše goste!

Termini delavnic:

1. delavnica
16. september 2022 ob 10. uri
Razvoj in promocija kulturnega turizma

2. delavnica
28. september 2022 ob 10. uri
Povezovanje in promocija znamenitosti, muzejev, galerij in sodobnih umetniških praks
3. delavnica
13. oktober 2022 ob 10. uri
Povezovanje in promocija producentov, dogodkov in festivalov

Lokacija delavnic:

Sodni stolp, Pristan 8, Maribor

PRIJAVA

Bik (2019)
2022-09-15 19:00 | Pekarna Madalenske mreže
Bik (2019)
Vabimo te na ogled kratkega igranega filma Bik (2019), ki mu bo sledil pogovor z režiserjem Bojanom Labovićem, kritičarko Anjo Radaljac in filozofom Tomažem Grušovnikom.

V pogovoru bomo naslovile_i presečišča delavskih pravic s pravicami živali, hoteno nevednost ter vprašanja o percepciji bika in njegovih interesov v sodobni družbi. Pogovor bo moderirala Urška Breznik. Dodek organizira ZaŽivali!, društvo za uveljavitev njihovih pravic.

Still frame Bik (2019) | Fotografija: Jure Černec

Kratki igrani film Bik (2019) govori o Milanu Vebru, 40-letnem brezposelnem likovnem pedagogu, ki je že nekaj časa brez službe in mu kronično primanjkuje denarja. Živi v poceni najeti garsonjeri nekdaj žive delavske četrti industrijskega mesta ter se počuti premlad, da bi se postaral, in prestar, da bi začel znova. Vse do trenutka, ko nekega jutra po prekrokani noči hoče odpreti konzervo govejega golaža. Takrat skozi okno zagleda na ulici bika. Tistega bika, ki je pravkar pobegnil iz klavnice.

Bojan Labović, filmski in televizijski scenarist in režiser, direktor Festivala slovenskega filma.
Anja Radaljac, kritičarka, literarna komparativistka, prozaistka, prevajalka in sourednica spletnega medija za intersekcijsko obravnavo vprašanja nečloveških živali Animot.
Tomaž Grušovnik, doktor filozofije, ukvarja se s filozofijo vzgoje, okoljsko etiko in etiko živali ter hoteno nevednostjo.

Dogodek se bo odvil v okviru 6. Dnevov boja proti speciesizmu ZaŽivali! z naslovno temo Živali v sodobni slovenski literarni in filmski produkciji.

Povezava do originalnega članka

11. edicija festivala Dokudoc
2022-09-15 17:00 - 2022-09-18 17:00 | Lutkovnem gledališču Maribor Maribor
Pred nami je že 11. edicija festivala Dokudoc, praznika dokumentarne zvrsti, ki domuje v Mariboru. Letos nas preseneča šopek filmskih premier in nabor izobraževanj. Poleg delavnice dokumentarnega filma Docudoc Luksuz z Borisom Petkovičem bomo izvedli delavnico pisanja o dokumentarnem filmu z dr. Melito Zajc ter masterclass o poetičnosti v dokumentarnem filmu z Janom Gogolo jr. Po desetih letih se bomo zopet podali na splavarjenje, tokrat po avtorskih pravicah. V sodelovanju z Društvom slovenskih režiserjev in režiserk že drugo leto organiziramo dokumentarni laboratorij Dokumentarnica, kjer se pod mentorstvom Petre Seliškar, Matjaža Ivanišina in Roka Bička kalijo nove ideje za dokumentarne filme v razvoju. Mednarodno-lokalna glasbena skupina Heartbeat bo izvedla koncert, performans Hupe Brajdič pa vam bo z raziskovanjem skrivnostnega in čudežnega pospešil srčni utrip, s čimer bo festivalsko vzdušje dobilo prav poseben pridih. Predfestivalsko dogajanje smo že začeli na festivalu Lent z ukrajinskimi filmi, s potujočim Dokudoc pa nadaljujemo na Jesenicah, v Kranjski Gori, Ljubljani, Trbovljah in Brežicah. V Mariboru združeni s festivalom sodobnega plesa Platforma učencem Srednje šole za oblikovanje Maribor obetamo predpremiero plesnega dokumentarnega filma. Žirijo, ki bo slovenskem filmu podala naziv Dokudoc izbrani, letos sestavljajo novinarka in snemalka Helle Hansen, publicistka dr. Melita Zajc in filmski producent Miha Černec.
Se vidimo v Mariboru od 15. do 18. septembra 2022 v Lutkovnem gledališču Maribor!

PROGRAM

Festival Maribor
2022-09-15 00:00 - 2022-09-24 00:00 | Maribor center / Maribor
Festival z vrhunskim naborom mednarodno uveljavljenih glasbenih umetnikov in poznavalskim izborom mladih talentov letos poteka med 16. in 25. septembrom.
Program nastaja v sodelovanju s tujimi in domačimi producenti ter glasbeniki svetovnega kova, sestavljen pa je tako iz orkestrskih kot komornih in vokalnih del. Čeprav je doživel mnoge preobrazbe, se trudi ohranjati dve glavni usmeritvi: temo, ki vodi programsko zasnovo festivala in koncept komornih ter orkestrskih zasedb.
Koncerti se odvijajo v različnih mariborskih koncertnih dvoranah in drugih manjših prizoriščih, polnih zgodovine in šarma. Zaradi odlične akustike sta posebej cenjeni secesijski dvorani Union in Kazinska dvorana ter Minoritska cerkev, ki omamlja poslušalce s svojim 700 let starim ambientom.
Kaj je Festival Maribor?
Jesensko glasbeno slavje, ki mesto obarva v rumeno.
Dan, ko čas utripa v taktu glasbenih mojstrovin. Večer, ko te prevzame moč glasbe. Trenutek, ko te ponese strast srca.
Zibelka novih zvokov, zemljevid neodkritih glasbenih krajin, izstrelišče v nova ozvezdja. Laboratorij, kjer se iskri izvirnost in brusi ustvarjalnost! Most med glasbenimi obdobji, stičišče umetniških izrazov.
Ocean novih znanstev, pristan prijateljstva. Prava priložnost za prvi stik s klasično glasbo, prefinjena ponudba žlahtnih užitkov za poznavalce.
Festival z vrhunskim naborom mednarodno uveljavljenih glasbenih umetnikov in poznavalskim izborom mladih talentov.
Festival s ponosno polstoletno tradicijo in prodornim pogledom, uprtim v prihodnost.
PROGRAM

Povezava do originalnega članka

Maribere: Eleganca ježa
2022-09-14 18:00 | Vetrinjski dvor
Letošnjo sezono začenjamo s skorajda klasiko – Eleganco ježa, francoske avtorice Muriel Barbery. O njej bomo govorili 14. 9. ob 18. uri v Vetrinjskem dvoru.

Zgodba nam predstavi življenje dveh zelo različnih žensk. Renee je neizstopajoča vratarica razkošnega pariške večstanovanjske hiše. Njena naloga je, da skrbi za nemoteno življenje stanovalcev. Poskrbi za skupne prostore, prevzame kak paket in uredi drobne opravke. Razen teh kratkih srečanj je Renee stanovalcem nevidna. Njeno življenje pa je vse prej kot površinsko. V prostem času prebira ogromno leposlovja in ga pozna zelo detajlno.
V isti stavbi živi inteligentna skoraj 13-letna Paloma, ki se odloči, da bo za 13. rojstni dan naredila samomor. Paloma se nikakor ne more vključiti v družbo snobovskih stanovalcev. Ko se v hišo priseli Japonec Kakuro Ozu, se življenja vseh treh prepletejo.
Muriel Barbery (1969), rojena v Maroku, je francoska pisateljica in profesorica filozofije. Eleganca ježa (2006) je bil njen drug roman, ki je doživel mnogo ponatisov in prevodov ter je bil najbolje prodajana knjiga v Franciji kar 30 tednov zapored. Dve leti pozneje je bilo prodanih že milijon izvodov. 2010 pa je bil preveden v slovenščino.
Muriel je do sedaj napisala 6 romanov, od katerih imamo 3 prevedene v slovenščino. Poleg Elegance ježa še Življenje vilinov in En sam cvet.
Vabljeni!

Klub bralcev dobrih knjig Maribere

Povezava do originalnega članka

Odprti horizonti. Vesna V. Godina: Zablode feminizma
2022-09-14 18:00 | Maribor center / Sodni stolp (Pristan 8, Maribor)
Odprti horizonti
VESNA V. GODINA: ZABLODE FEMINIZMA
Sreda, 14. septembra, ob 18. uri v Sodnem stolpu, Pristan 8, Maribor
V okviru cikla Beletrinini trubadurji vabimo na predstavitev strokovne monografije Zablode feminizma: razmisleki o feministični ideologiji, ki analizira njegove glavne značilnosti in opozarja na zlorabe sodobnosti.
Z avtorico, vedno pronicljivo antropologinjo in univerzitetno profesorico dr. Vesno V. Godina se bo pogovarjal mag. Igor Černe.

Povezava do originalnega članka

Gluha republika 15+
2022-09-11 18:00 | Mala dvorana
Ilya Kaminsky

Gluha republika Ilye Kaminskega, ameriškega avtorja ukrajinskega rodu, je pesnitev o diktaturi, uporu in poziciji človeka v svetu, in sicer skozi zgodbo gluhega dečka, ki postane žrtev represije in simbol upora. Je pripoved o mestu, ki ga zasedejo tuji vojaki, meščani pa se jim uprejo z gluhostjo, ki je prispodoba za stanje v družbi, ki v napačni komunikaciji in konfliktih vendarle upa na mir … in ne na tišino. Večplastnost zgodbe, ki se razkriva v pesnitvi, je pretresljiva … V sebi nosi
ljubezensko zgodbo, elegijo in nujno prošnjo za mir in nas sooča z grozotami našega časa in z našim kolektivnim molkom pred njimi.

Nakup kart

Povezava do originalnega članka

Godalni otoki - ritmi sobivanja
2022-09-10 20:00 | Glavni trg
Koncert
Ste za sprehod skozi večdimenzionalno glasbeno pokrajino, v kateri zvoki godal in disko glasbe iz sedemdesetih in osemdesetih soočajo globalnost z regionalnim in individualnim?
Sliši se zapleteno, a če povemo, da je glasbeno predstavo Godalni otoki zasnoval vrhunski vsestranski godalec, glasbeni raziskovalec in oče godalkanja Bojan Cvetrežnik, je jasno, da nas čaka izjemna koncertna izkušnja.
Kje v današnjem svetu, v katerem tudi glasba postaja »globalni produkt« in vse bolj uniformirana po nareku trendov in komerciale, je prostor za individualnost, za lastno izražanje? Kako se v glasbeno izražanje posameznika preliva regionalna tradicija – tista, ki je politične meje (še) niso uspele ukalupiti? Kako glasen je glas razmišljujočega posameznika? Je sploh še lahko slišan, ali tudi ta potrebuje »pomoč« globalnosti, da ga zaznamo?
Odgovore na ta in podobna vprašanja ponuja sprehod po poti, ki se bo vila med »otoki« glasbe na Glavnem trgu in z virtuoznimi interpretacijami in improvizacijami štiridesetih gostujočih glasbenikov ponudila drugačno, prav posebno koncertno doživetje, ki ga zlepa ne boste pozabili!

Povezava do originalnega članka

The Most Wuthering Heights Day Ever • Septembrska edicija
2022-09-10 16:00 | Park KC Pekarna
The Most Wuthering Heights Day Ever •

Septembrska edicija

Čeprav nam julija ni uspelo izpeljati The Most Wuthering Heights Day Ever, še nismo opustile_i te zamisli.

Zaradi Stranger Things bi zdaj morale_i vse_i vedeti, kdo je Kate Bush. A na ta dan ne bomo tekle_i na hrib, temveč bomo plesale_i njeno koreografijo pesmi, navdahnjene s slavnim romanom Emily Brontë. Seveda za to ni potrebe, da smo profesionalne_i plesalke_ci, ideja je, da se zabavamo in preživimo »The most« čudovit čas skupaj. Preden bomo posneli videoposnetek, bomo malo vadili, da se vse_i naučimo gibov.

Če si slučajno ne predstavljaš, kako izgleda koreografija, si preprosto oglej ta posnetek in uživaj. Ogledaš pa si lahko na primer tudi dogodek v Sydneyju, da dobiš občutek, kako ljudje po vsem svetu organizirajo in praznujejo ta dan.

Se vidimo v soboto, 10. septembra, ob 16.00 v parku v Pekarni. S seboj prinesi svojo najbolj rdečo obleko in bodimo Cathy za nekaj minut!

Povezava do originalnega članka

Sobotna ustvarjalnica / Narišimo UGM, tuš na papirju
2022-09-10 10:00 - 11:30 | Maribor center / Strossmayerjeva 6
Muzej je nevsakdanji prostor. Na primer UGM, muzej za likovno umetnost, ima veliko razstavišče, v katerem si lahko ogledujemo moderne in sodobne slike, kipe ali umetniške instalacije.Nekoč je v naši stavbi bilo vse mogoče, od samostana do tovarne kavnega nadomestka. Znana je naša dvorana s stensko poslikavo iz 19. stoletja po naročilu takratnega stanovalca, ki ji bil vitez. V zunanjosti naše hiše imamo celo topovske krogle. Vse to in še kaj bomo spoznavali na prvi sobotni ustvarjalnici. Stavbo pa bomo po opazovanju tudi narisali v tehniki tuš na papirju. Spoznavali bomo lastnosti te tehnike ter se urili v pozornem opazovanju in risanju prostora.
Ustvarjalnice se izvajajo za dve starostni skupini: 4 – 6 let (vodi: Brigita Strnad, muzejska svetovalka) in 7 – 10 let (vodi: Sara Irman Kolar, zunanja sodelavka UGM).
cena posamezne ustvarjalnice: 3 €
obvezne predhodne prijave: 02 22 94 697, brigita.strnad@ugm.si

Povezava do originalnega članka

Predizbori natečaja mladih glasbenih skupin ŠOUROCK
2022-09-09 20:00 - 2022-09-21 22:00 | Dvorana Študentskega kulturno-prireditvenega centra ŠTUK
MUZIKA? PIVO? ROKENROL?

Oboževalci in podporniki rocka in sorodne glasbe bomo tudi letos uživali v preigravanju ustvarjanj mladih bendov; ŠOUM namreč ponovno prireja ŠOUROCK, namenjen dijaškim in študentskim skupinam, ki se želijo predstaviti in uveljaviti na slovenski glasbeni sceni.
Prisluhnili jim bomo na treh predstavitvenih večerih (7., 14. in 21. septembra), trem po izboru komisije in eni po izboru publike pa še 19. oktobra na finalni prireditvi.

VAŠ GLAS ŠTEJE !!

Na letošnjih predvečerih bo potekalo glasovanje, kjer bo prisotna publika preko oddanih glasovnic izbirala kdo se bo pridružil k trem izbranim finalistom na velikem finalu ŠOUROCK-a. Zato ne oklevanje in pridite podpreti vašega favorita!
Nastopajoči po posameznih predvečerih:

7. SEPTEMBER
White Blackout
Final Page
Cener
JAJA BOJZ
Smetnaki
14. SEPTEMBER
One Cupcake Away
Pižoni
Patroni
Mojstri Pasivne Agresije
Life on Display
21. SEPTEMBER
Free the Mouse
Lesni Štromi
Ryvertone
D’Chymnyz
The Crossroads
____
DRUŽENJE S KOMISIJO
Z nami bodo člani komisije: Matic Jereb, Matic Mlakar, Denis Jančič. Marko Furek in Robert Novak, ki se ne bodo branili klepeta z obiskovalci, še najmanj pa z nastopajočimi!

KOTIČEK ZA OBISKOVALCE
V kotičku za obiskovalce si priskrbite majico ali druge obvezne kose “bojne” opreme letošnjega Šourocka!

V ŽIVO JE ŽIVO!
Živa glasba ohranja glasbeno sceno živo. Obiskujmo glasbene dogodke, podpirajmo (mlade) bende in prispevajmo h kakovostnemu razvoju (slovenskega) glasbenega prostora!

VSTOPNINE NI!

// www.sourock.si //

Predstavitev programa Načini gledanja
2022-09-08 18:00 - 19:30 | Maribor center / Pekarna Magdalenske mreže Maribor, Ob železnici 16
Je slovenščina vaš drugi jezik in bi se rade_i družile_i in izobraževale_i skozi kulturo in umetnost? Pridružite se nam na predstavitvi program Načini gledanja in 3. sklopa “Načini uporabe”, s katerim začnemo v prvi polovici septembra. Načini gledanja je brezplačni neformalni izobraževalni program, ki se osredotoča na pridobivanje znanj in veščin za delo v kulturnem sektorju. Skozi teorijo in prakso omogoča pridobivanje znanj s področja grafičnega oblikovanja, stop animacije, fotoreportaže, podcastov, kreativnega in kritičnega pisanja, PR veščin, montaže videa in zvoka ter uporabe orodij za pretočno predvajanje in projekcije. Program udeleženkam in udeležencem omogoča tudi aktivno spoznavanje sodobne umetnosti in skupinsko obiskovanje kulturnih dogodkov v Mariboru.

Povezava do originalnega članka

Prestavljeno: Štajerski árgo: ne-čaga
2022-09-08 18:00 | Sodni stolp na Lentu
Štajerski árgo: ne-čaga
Založba Pivec in Štajerski árgo se predstavljata.
Četrtek, 8. septembra 2022 ob 18.00 v Sodnem stolpu na Lentu.
Avtorica Štajerskega árga pravi:
“Rada bi predstavila .-árgo skupaj s vsemi sodelujočimi & se vam osebno zahvalila za vso podporo skozi vsa ta leta.

Rajzefiber
Založba Pivec
Hiša Joannes Protner
Lokalka & TBDistrubucija
Radio Maribor
Mariborska knjižnica

Zadeva bo akustično kulturno-glasbena.”

Povezava do originalnega članka

Dušan Šarotar: Zvezdna karta (predstavitev romana)
2022-09-08 18:00 | Kulturna četrt Židovska
Center judovske kulturne dediščine Sinagoga Maribor in Mariborska knjižnica vas prijazno vabita na predstavitev romana
Dušana Šarotarja ZVEZDNA KARTA.
Predstavitev bo v četrtek, 8. septembra 2022, ob 18. uri na Židovskem trgu v Mariboru.
V primeru dežja bo prireditev v Sinagogi Maribor.
Z avtorjem se bo pogovarjala Darka Tancer-Kajnih.
Za glasbeno spremljavo bosta poskrbela violinistka Vesna Čobal in kitarist Petar Marić, člana mariborske etno-klezmer skupine Kontra-Kvartet.
Prireditev organiziramo kot del programa Evropski dnevi judovske kulture 2022, ki ga je podprla Mestna občina Maribor.

Povezava do originalnega članka

Tarantino ali zakaj je fikcija boljša od realnosti?
2022-09-06 18:00 | Trg revolucije 9
Tarantino ali zakaj je fikcija boljša od realnosti?

Po poletju na novi lokaciji nadaljujemo s ciklom teorije filma. Na šestem predavanju filozofinje in pisateljice Jele Krečič Žižek obravnavamo predvsem filme Tarantinovega opusa, v katerih avtor samovoljno poustvarja zgodovino, zgodovinske fakte, in načrtno revidira preteklost. Po predavanju se bo s predavateljico pogovarjala filozofinja, dr. Maja Pan.

Tarantino ali zakaj je fikcija boljša od realnosti?

Zdi se, da sodobni filmi in TV-serije vse pogostejo zasledujejo ideale realizma, avtentičnosti, nepotvorjenosti. Quentin Tarantino prav gotovo ne sodi v ta tabor, ampak je nasprotno avtor, ki v svojem opusu brezsramno posega po žanrih in slavi tisti Hollywood, ki je s filmom ustvaril modele eskapizma in ustvarjanja alternativnih svetov. Predavanje bo posvečeno predvsem filmom Tarantinovega opusa, v katerih avtor samovoljno poustvarja zgodovino, zgodovinske fakte, in načrtno revidira preteklost. Kaj je funkcija tovrstne kreacije v razmerju do prevladujoče ideologije in kje je zmota sodobnega stremljenja k neprevaranosti v popularni kulturi? Z analizo Neslavnih barab, Djunga brez okov, Bilo je nekoč… v Hollywoodu v navezavi na lacanovsko psihoanalizo in teorijo ideologije se bomo približali odgovorom.

Jela Krečič Žižek

je filozofinja in pisateljica. V svojem teoretskem opusu se osredotoča na sodobno umetnost, estetiko, film in televizijo. Plod teh raziskovanj je med drugim knjiga Zmote neprevaranih: od modernizma do Hollywooda, ki je let 2020 izšla pri Društvu za teoretsko psihoanalizo. Kot so-urednica je sodelovala pri več knjigah: Proti koncu: sodobna TV serija in serialnost, Zadeva Lubitsch in Lubitsch Can’t Wait. Uredila je tudi zbornik The Final Countdown: Europe, Refugees and the Left. Predava na Akademiji za likovno umetnost in oblikovanje, Fakulteti za družbene vede in Filozofski fakulteti. Zadnje leto je kot raziskovalka zaposlena pri projektu ARRS Resnica in indirektnost. Izdala je tudi dva romana.

SEZNAM PREDLAGANE LITERATURE:

Dolar, Mladen (2013), »Biti ali ne biti? Ne, hvala«, v: Ivana Novak in Jela Krečič (ur.), Zadeva Lubitsch, str. 117-137, Ljubljana: Slovenska kinteka in Društvo za teoretsko psihoanalizo.
Harvey, James (1988), Romantic Comedy in Hollywood: From Lubitsch to Sturges,New York: Da Capo Press.
Robert von Dassanovsky (ur.) (2012), Quentin Tarantinos’s Inglorious Basterds: A manipulation of metacinema, New York, London: Continuum.
Jameson, Fredric (2001), Postmodernizem, Ljubljana: Društvo za teoretsko psihoanalizo.
Lacan, Jacques (2016), Hamlet, Ljubljana: Društvo za teoretsko psihoanalizo.
Zupančič, Alenka (2004), Poetika. Druga knjiga,Ljubljana: Društvo za teoretsko psihoanalizo.
Zupančič, Alenka (2019), Konec, Ljubljana: Društvo za teoretsko psihoanalizo.

Cikel Teorija filma nastaja v koprodukciji Film Factory, Pekarne Magdalenske mreže in Mariborske knjižnice. Projekt je financiran s strani Slovenskega filmskega centra in Mestne občine Maribor.

Dogodek bo potekal v skladu z veljavnimi ukrepi za zamejitev širjenja virusa Covid-19.

Povezava do originalnega članka

Žigan Krajnčan: Fusion Reactor
2022-09-04 20:30 | Avditorij Lutkovnega gledališča
Plesno-glasbeni spektakel
Večžanrski plesni koncert, ki pretvarja majhno količino mase v veliko količino energije

Fusion Reactor, projekt Žigana Kranjčana, je večžanrski plesni koncert, ki pretvarja majhno količino mase v veliko količino energije. Tako ga opiše avtor: »Odkar sem v srednji šoli slišal za izraz Gesamtkunstwerk, me preganja misel, kaj je to danes in kaj pomeni celostno umetniško delo meni. Predstavlja ravnovesje med spektaklom in improvizacijo, med jazzom in klasično glasbo, med raggaejem in hip-hopom, med sodobnim plesom in freestylom, med petjem in plesom, med posameznikom in ekipo. Med koncertom, performansom in plesno predstavo. V tem vmesnem prostoru kar poka od kreativnosti. Ekipo, s katero se podajamo na to potovanje, sestavljajo izjemni posamezniki, vsak vrhunski na svojem področju, vsak mi je inspiracija. Inspiracija za nenehen osebni razvoj in napredek, ker svet lahko spremenimo, samo če spremenimo sebe.«
Žigan Krajnčan je pobudnik, režiser, koreograf, plesalec, performer, igralec, plesni pedagog in pevec. Svojo ustvarjalno pot je začel že zelo zgodaj, ko je igral violino, pel in bil dejaven kot igralec. Kot koreograf / gibalni svetovalec je večkrat sodeloval v Slovenskem narodnem gledališču s priznanimi režiserji, kot so Igor Vuk Torbica, Aleksandar Popovski, Stanislav Moša … Po svetu je potoval z večkrat nagrajeno improvizirano plesno predstavo Alien Express (2016), ki jo ustvarja in izvaja skupaj s prijateljem Gašperjem Kunškom. V zadnjih štirih letih je Krajnčan režiral, koreografiral, plesal in poučeval s poudarkom na širjenju, spajanju in premikanju meja različnih žanrov in stilov, s katerimi se ukvarja. Je tudi eden od slovenskih pionirjev freestyle hip hopa in popping kulture.

Vstopnice: 10 € v predprodaji, 12 € na dan predstave (blagajna LGM in spletni nakup)

Nakup kart

Povezava do originalnega članka

Barbara Matijević: Intermedialnost v uprizoritvenih umetnostih
2022-09-04 11:00 | Večnamenska dvorana
“Intermedialnost v uprizoritvenih umetnostih” je strnjen dvourni tečaj, katerega namen je analizirati različne vrste interakcij med gledališčem in drugimi mediji v umetniškem delu Barbare Matijević in Giuseppeja Chica. Koncept intermedialnosti v kontekstu njunega dela poudarja zlasti vidik medsebojnega vpliva in interakcije med medijem plesnega gledališča in medijem interneta, ki vodi v redefinicijo obeh, kar posledično prinaša svežo percepcijo. Tečaj se bo osredotočil na

konkretne umetniške taktike, strategije in praktične primere pogajanj med fizičnim in virtualnim, mediji brez povezave in spletnimi mediji ter razčlenil možne načine soobstoja mehanike gledališča in mehanike interneta v predstavi v živo.
Trajanje: 120 minut (predavanje 60′ in Q&A 60′).
Barbara Matijević bo razčlenila predstave Premier Stratagem, ki se nahajajo v prostoru med gledališčem kot “fizičnim hipermedijem” (ki ga opredeljujejo realni prostor, realna telesa, realni časovno-prostorski odnos z občinstvom in ki lahko vključuje vse druge medije) in internetom kot “virtualnim hipermedijem” (ki lahko vključuje tudi vse druge medije – video, besedilo, zvoke itd. –, vendar na nefizičen, virtualen način). Naj bo to z risbami s kredo na
velikanski tabli, kot v filmu [I AM 1984], z videoposnetki, ki se predvajajo na zaslonu prenosnega računalnika [FORECASTING], z uporabo strojev in predmetov DIY, ki so na voljo na internetu [I VE NEVER DONE THIS BEFORE], s telesom, ki postane hiperpovezava [OUR DAILY PERFORMANCE], ali prek žive interakcije s spletnim strežnikom [SCREENAGERS], Matijević in Chico s svojimi predstavami predlagata formalno iznajdljive, premišljene in poetične meditacije o kompleksnosti odnosa med človekom, novimi
potrošniškimi tehnologijami in mediji.
Intermedialnost je bila na različnih umetniških področjih uvedena v šestdesetih letih 20. stoletja, z namenom referiranja na umetniške pojave, ki vzniknejo, ko se oblike reprezentacije in načini percepcije, značilni za en določen medij, citirajo, reflektirajo in komentirajo ali preoblikujejo v drugega. “Intermedialnost” kot širok pojem obravnava kombinacije in procese izmenjave med različnimi mediji, pri čemer si ne prizadeva toliko za integracijo različnih medijev kot za upodabljanje
prehodov, vmesnih točk in meja, v katerih se posebni dosežki prevajanja in preoblikovanja ne le predstavljajo, temveč tudi samoreflektivno izpostavljajo.
Barbara Matijević je v Zagrebu (Hrvaška) študirala jezike in književnost ter ples in igro. Njeno delo se odvija v obliki gledaliških ali plesnih predstav, predavanj, radijskih iger, skupinskih koreografij, fotografskih razstav in instalacij. Kot plesalka in igralka je sodelovala s koreografi in gledališkimi režiserji v Franciji, na Hrvaškem, v Sloveniji in Belgiji. Leta 2008 je začela umetniško sodelovati z Giuseppejem Chicom in od takrat je bilo njuno delo predstavljeno v več kot 35
državah v Evropi, Aziji in Latinski Ameriki. Poučevala je na Umetniški akademiji v Osijeku, Plesni akademiji v Zagrebu, Akademiji za likovno umetnost v Helsinkih in na Lasalle College v Singapurju. Živi v Parizu in deluje na mednarodni ravni.

Produkcija: Festival Performa

Povezava do originalnega članka

Pravljično poletje v Mestnem parku
2022-09-03 10:30 | Mestni park v Mariboru
PRAVLJIČNO POLETJE V PARKU
Paviljon v mariborskem Mestnem parku
Sobota, 3. septembra 2022, ob 10.30
Pergrin in morska deklica.
Pripoveduje pravljičarka Mariborske knjižnice Zdenka Gajser.

Povezava do originalnega članka

Jelena Oleami: STIK S KAKAVOM
2022-09-03 10:00 - 2022-09-08 13:00 | Večnamenska dvorana
Na kakavovem ritualu s plesom in v stiku s kakavom se bomo skozi radovednost telesnega spomina in srčno namero srečali z zgodbami naših teles, kaj je v njih zapisano fizično, čustveno, miselno. Odprli se bomo svojemu notranjemu gibu, ritmu, ki nas sprošča in nam hkrati daje energijo. Izkušnjo bomo opolnomočili z ritualnim kakavom iz Ekvadorja, ki bo podrl izkušnjo in nam omogočil, da pridemo v globlji stik s seboj.
Na modrosti in pretočnosti, ki ju nosimo zapisani v naših telesih!
Na stik vode s kakavom, na stik kakava z našim srcem, na stik srca z našo resnico!
Plesno izkušnjo vodi Jelena Oleami – plesna pedagoginja in koreografinja, ki poučuje ples že več kot 25 let. Svoje korenine poučevanja je našla v sodobnem plesu, kjer spodbuja avtentični gib. Sodobni ples začinja z modrostmi Anne Halprin in s šamanskimi praksami, ki odpirajo subtilnejše ravni zaznavanja in izražanja. Z rastlino učiteljico Kakav spoznava in raziskuje že ŠEST let. Leta 2020 je sodelovala v medicinski študiji glede pozitivnih vplivov kakava na počutje,
telo in življenje nasploh.
Gibanje nas lahko pripelje do doma duše, sveta znotraj, za katerega nimamo imena. Gibanje doseže našo najglobljo naravo, in ples le-to ustvarjalno izraža. Skozi ples pridobimo nova spoznanja o skrivnosti našega življenja. Ples ima, kadar izbruhne iz naše notranjosti in ga oblikuje želja po osebni preobrazbi, presunljivo moč, da pozdravi telo, psiho in dušo.
Anna Halprin

Obvezna prijava: festival.platforma@gmail.com
Število mest je omejeno!
Trajanje: 10.00–13.00
Cena s popustom in nakazilom do 31. 8. 2022: 25 €
Cena po 1. 9. 2022: 30 €
Znesek nakažite na TRR: [REDACTED], NOVA KBM
Zavod MOJA KREACIJA, Maribor

Produkcija: Festival Performa

Povezava do originalnega članka

Dan odprtih vrat Lončarskega centra Maribor
2022-09-03 09:00 - 14:00 | Lončarski center Maribor
Prijazno vabimo vse, ki jih ustvarjanje z glino zanima, da na Dan odprtih vrat obiščejo center, začutijo energijo ustvarjanja in se morda navdušijo za obisk katere od delavnic oziroma tečajev. Vabljeni tudi mediji, da našo zgodbo posnamete in posredujete javnostim.
Maribor, 29. avgust 2022 – Lončarski center Maribor, edini prostor v Mariboru, kjer se je mogoče prepustiti spoznavanju in oblikovanju gline v uporabne izdelke, v soboto, 3. septembra 2022, med 9. in 14. uro organizira dan odprtih vrat. V prostorih centra, ki se nahajajo na Mesarskem prehodu 5 v Mariboru, bo omenjeni dan mogoče izvedeti več o razstavljenih, unikatnih izdelkih, materialih, potrebnih za ustvarjanje ter delavnicah (lončarska pokušina ali izkušnja, mala šola za otroke, družinske delavnice, začetni in nadaljevalni tečaj oblikovanja gline, tematske delavnice), ki jih center organizira preko celega leta in jih vodi strokovno usposobljeno osebje.
»Navedene delavnice in tečaji so primerni za tiste, ki bi si radi samo malo umazali roke, kot tudi za tiste, ki se želijo lončarstva lotiti resneje«, ob tem dodaja Suzana Rajh, vodja Lončarskega centra Maribor.
Prijazno vabimo vse, ki jih ustvarjanje z glino zanima, da na Dan odprtih vrat obiščejo center, začutijo energijo ustvarjanja in se morda navdušijo za obisk katere od delavnic oziroma tečajev. Vabljeni tudi mediji, da našo zgodbo posnamete in posredujete javnostim.
Dodatne informacije:
Suzana Rajh, info@loncarskicentermaribor.si, 051 343 671
Lončarstvo je obrt izdelovanja najrazličnejših uporabnih ali okrasnih izdelkov iz gline, ročno ali na lončarskem vretenu. Posušene izdelke se odžge v posebni, lončarski peči, nato se jih pobarva oziroma glazira in ponovno odžge, da so primerni za uporabo.
Izdelava lončenih izdelkov datira v neolitik, zaradi svoje obstojnosti pa so pomembni tudi v arheologiji. Najstarejša figura iz gline naj bi bila Venera iz Dolníh Věstonic na Češkem, ki naj bi bila izdelana med 29.000 do 25.000 let pr. n. št.. Najstarejše glinene posode, ki so jih odkrili v Jiangxiju na Kitajskem naj bi izvirale iz leta 18.000 pr. n. št.. Zgodnja neolitska posoda je bila odkrita tudi v Jōmonu na Japonskem (10.500 pr. n. št.), na ruskem daljnem vzhodu (14.000 pr. n. št.) ter v podsaharski Afriki in v Južni Ameriki.
Lončarstvo je med najstarejšimi obrtmi tudi na Slovenskem, razvijalo se je zlasti v lončarskih središčih Ljubno na Gorenjskem, Komenda, Ribniška dolina, Šentjernejsko in Krško polje, okolica Celja, Dravsko in Ptujsko polje ter Prekmurje. Po letu 1970 se je število lončarjev zelo zmanjšalo, vendar pa je tudi danes kar nekaj delavnic po Sloveniji, ki ohranjajo tradicijo in ji dodajajo pridih sodobnega časa.
www.loncarskicentermaribor.si

Povezava do originalnega članka
